Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 2 Pv 171/13/8810	Spišská Nová Ves, 26.4.2013
EEČ : 2-68-92-2013

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 5. januára 2013 okolo 03.00 h v Krompachoch, na Námestí slobody, pred pohostinstvom Green, fyzicky napadol XXXXX, nar. XXXXX, bytom XXXXX, ul. Poštová č. 2 tak, že ho udrel päsťou do tváre, pričom poškodený spadol na zem, čím mu spôsobil pomliaždenie mäkkých tkanív na čele vľavo, pomliaždenie dolnej pery vľavo, tržnozmliaždenú ranu na dolnej pere vľavo s odreninou a odlomenie časti korunky zuba s dobou liečenia a práceneschopnosti v trvaní 10 dní, 

lebo je nepochybné, že skutok nespáchal obvinený

Odôvodnenie:
Policajt Obvodného oddelenia PZ v Krompachoch uznesením sp. zn. ORP-221/KR-SN-2013 zo dňa 22.03.2013 vzniesol obvinenie XXXXX pre prečin ublíženia na zdraví podľa § 156 ods. 1 Tr. zákona a výtržníctva podľa § 364 ods. 1 písm. a/ Tr. zákona na skutkovom základe, ako je uvedené vo výrokovej časti tohto uznesenia.

	V priebehu vyšetrovania bol zistený nasledovný skutkový stav.

	Obvinený XXXXX k skutku vypovedal, že uvedeného dňa bol v bare Green, kde okolo 24.00 h išiel na terasu si zafajčiť, kde už bol poškodený XXXXX, ktorého pýtal cigaretu, na čo mu tento dal facku čo bral ako provokáciu a vravel mu, aby mu dal ešte jednu a keď mu dal druhú facku, on ho udrel päsťou do tváre, naňho potom skočili jeho kamaráti a oddelili ich. Čašník mu potom ošetril krvácajúci nos a vyšiel vonku a utekal s kamarátmi za XXXXX a jeho kamarátmi smerom k ich autu, do ktorého kopol. Keď sa vracal, videl na zemi poškodeného XXXXX a pri ňom jeho dievča, ktoré ho zdvíhalo zo zeme a videl na ňom, že je zranený na hlave. Poškodeného nesotil pritom ako naháňal ostatných. XXXXX mal značne vypité, asi sám spadol, keď sa šmykol na ľade.

Poškodený XXXXX vypovedal, že uvedeného dňa popíjal s kamarátmi a vo večerných hodinách išiel do Green baru, kde ďalej popíjal a bol tam do skorých ranných hodín, pričom okolo 03.00 h začali bar zatvárať a vyšli z baru vonku, kde ho XXXXX pýtal cigaretu, na čo mu on dal facku a XXXXX mu vrátil päsťou do tváre. Ďalej nevie čo sa dialo, prebral sa až v nemocnici. Od kamarátov sa dozvedel, že ho mal ešte potom napadnúť obvinený XXXXX vypovedala, že pri odchode z baru bol XXXXX značne opitý a udrel do tváre Stajska, načo sa začali medzi sebou biť aj s kamarátmi. Čašník ich rozdelil a odišli vonku, pričom sa za nimi rozbehol XXXXX s kamarátmi, XXXXX utekal tiež a pritom spadol na zem. Jeho nikto neudrel. Daniela naložili do auta a chceli ísť za jeho ujom, ktorého nenašli, cestou stretli policajtov, ktorí potom zavolali sanitku. Dodala, že obvinený XXXXX pred barom poškodeného neudrel, tento spadol sám počas úteku, keď ich naháňali smerom k autu.

 Ďalší vypočutý svedok XXXXX vypovedal, že po záverečnej, keď pomohli obliekať sa XXXXX, prišiel XXXXX, ktorého XXXXX udrel do tváre a tento mu úder vrátil. Potom sa všetci medzi sebou začali biť. Keď utekal k autu, nevidel či XXXXX spadol na zem, mala to vidieť jeho kamarátka XXXXX potvrdil, že na terase baru po záverečnej dal facku Matejovi, ktorý mu facku vrátil. Po odchode sa za nimi rozbehol XXXXX s kamarátmi a keď sa k nim vrátil, videl na Danielovi, že má zakrvavenú tvár, tohto potom zobrali do auta. O tom, ako mal XXXXX spadnúť na zem, sa dozvedel od XXXXX. Podľa záverov znaleckého posudku XXXXX, CSc, poškodený XXXXX utrpel pomliaždenie mäkkých tkanív na čele vľavo, s krvnou podliatinou a odreninami, tržnopomliaždenú ranu na ľavom obočí, odreninu na čele vpravo, pomliaždenie dolnej pery vľavo s odreninou a odlomenie časti korunky zuba č.  21 a 22. Zranenia si vyžiadali dobu liečenia a práceneschopnosti v trvaní 10 dní. Zranenia na tvári boli spôsobené pádom na zem, nemožno vylúčiť svojvoľný pád, v dôsledku opilosti poškodeného.

	Vzhľadom na vyššie uvedené nebolo preukázané, že poškodenému zranenia spôsobil obvinený XXXXX.

	Podľa § 215 ods. 1 písm. c/ Tr. poriadku prokurátor zastaví trestné stíhanie, ak je nepochybné, že skutok nespáchal obvinený.

	Preto bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Mucha
prokurátor